เรื่องร้องเรียน: ทำฟุตบาทและกั้นปูนปลูกต้นไม้ ทำให้คนเดินลำบากมากค่ะ คนพิการ ต้องไปเดินบนถนนแทน ปกติฟุตบาทก็แคบมากอยู่แล้ว จะก่อปูนให้แคบอีกทำไม
การดำเนินการของเจ้าหน้าที่: จากการตรวจสอบพบว่าทางเท้าบริเวณดังกล่าว มีการขุดเพื่อวางท่อร้อยสายไฟสัญญาณจราจร ตลอดซอยดังกล่าวในความรับผิดชอบของสำนักการจราจรและขนส่งกรุงเทพมหานครจึงสร้างความไม่สะดวกแก่ผู้ใช้เส้นทางดังกล่าว ซึ่งคาดว่าจะแล้วเสร็จเร็วๆนี้ และเรื่องการก่อปูนสร้างคอกเพื่อปลูกต้นไม้นั้นขอเรียนให้ทราบว่ามีการก่อคอกปูนเพื่อปลูกต้นไม้มาตั้งแต่ปีพ.ศ. 2553 แล้ว ซึ่งปัจจุบันก็มีการปรับปรุงก่อคอกและปลูกต้นไม้ในแนวเดิม มิได้สร้างขยายออกจากแนวเดิมแต่อย่างใด จึงขอชี้แจ้งให้ผู้ร้องทราบและขออภัยในความไม่สะดวกในการสัญจรดังกล่าวมา ณ ที่นี้ด้วยหากผู้แจ้งประสงค์จะให้แก้ไขปรับปรุงทางเท้าดังกล่าว เฉพาะจุดที่สร้างความไม่สะดวกแก้ผู้แจ้ง ขอให้แจ้งมายังสำนักงานเขตหนองแขมได้โดยตรงครับ ขอบพระคุณครับ
ความเห็นของผู้แจ้ง: ควรมีการแก้ปัญหา ไม่ใช่อ้างว่าเป็นแบบนี้นานแล้ว ไม่มีการพัฒนาอะไรให้ดีขึ้น
พื้นที่: แขวงหนองแขม เขตหนองแขม กรุงเทพมหานคร